Psychotic Waltz

Οι Psychotic Waltz είναι αμερικάνικο progressive metal συγκρότημα, το οποίο δημιουργήθηκε το 1983 και διαλύθηκε το 1997, έχοντας κυκλοφορήσει τέσσερα άλμπουμ. Το συγκρότημα γνώρισε επιτυχία στην Ευρώπη, αλλά η έλλειψη προώθησης στις Ηνωμένες Πολιτείες τους εμπόδισε να φτάσουν σε ανάλογα επίπεδα δημοτικότητας.

Το 2011 επανενώθηκαν και πραγματοποίησαν την πρώτη τους περιοδεία μαζί με τους Nevermore και τους Symphony X, ενώ έχουν ανακοινώσει την ηχογράφηση του πέμπτου τους άλμπουμ.

 Βιογραφία 
Δημιουργία και αναγνώριση
Οι Psychotic Waltz προήλθαν από το συγκρότημα Aslan, το οποίο δημιουργήθηκε το 1983 και πήρε το όνομα του από το βιβλίο "Το Χρονικό της Νάρνια: Το Λιοντάρι, η Μάγισσα και η Ντουλάπα" του Κλάιβ Στέιπλς Λιούις. Από έσοδα ζωντανών εμφανίσεων κατάφεραν να συγκεντρώσουν τα χρήματα για την ηχογράφηση του πρώτου τους ντέμο.Aslan - Aslan - Encyclopaedia Metallum: The Metal Archives Αφού έμαθαν ότι υπήρχε ένα άλλο συγκρότημα με την ίδια ονομασία, μετονομάστηκαν σε Psychotic Waltz, κυκλοφορώντας το ομώνυμο ντέμο τους, το 1988.Psychotic Waltz - Psychotic Waltz - Encyclopaedia Metallum Η σύνθεση του συγκροτήματος αποτελούνταν από τον τραγουδιστή Ντέβον Γκρέιβς (Μπάντι Λάκι), τους κιθαρίστες Μπράιαν ΜακΆλπιν και Νταν Ροκ, τον μπασίστα Γουόρντ Έβανς και το ντράμερ Νόρμαν Λέτζιο.

Το ντεμπούτο-άλμπουμ τους κυκλοφόρησε το Νοέμβριο του 1990 μέσω της γερμανικής "Rising Sun Productions" με τίτλο "A Social Grace", λαμβάνοντας ιδιαίτερα θετικές κριτικές. Στην πατρίδα του συγκροτήματος, ο δίσκος κυκλοφόρησε μέσω της δικής τους εταιρείας, "Sub Sonic Records", αλλά χωρίς την απαραίτητη προώθηση, παρέμειναν άγνωστοι στις Ηνωμένες Πολιτείες, την ίδια περίοδο που στην Ευρώπη συμμετείχαν στο "Dynamo Festival" της Ολλανδίας.Dynamo Open Air at Kunstijsbaan (Eindhoven) on 20 May 1991

Μετά την περιοδεία για την προώθηση του άλμπουμ, ο Νταν Ροκ είχε ένα σοβαρό ατύχημα ενώ έκανε καταρρίχηση, αναγκάζοντας το συγκρότημα να αναβάλλει τα σχέδια του για τους επόμενους μήνες. Το Νοέμβριο του 1992, κυκλοφόρησε το δεύτερο τους άλμπουμ με τίτλο "Into the Everflow".Psychotic Waltz - Into the Everflow - Sputnikmusic Ο δίσκος ηχογραφήθηκε στη Γερμανία και κυκλοφόρησε μέσω της "Dream Circle Records" σε παραγωγή του Ραλφ Χούμπερτ. Το συγκρότημα έλαβε υποψηφιότητα για το καλύτερο άλμπουμ της χρονιάς στα "San Diego Music Awards".San Diego Music Awards

Το 1993, υπέγραψαν στη "Zardoz Music" για την κυκλοφορία του τρίτου τους άλμπουμ, το οποίο ηχογραφήθηκε στα "Record Plant Studios" στα τέλη του 1993 και κυκλοφόρησε με τίτλο "Mosquito" στις 25 Ιουλίου 1994.Psychotic Waltz - Mosquito - Encyclopaedia Metallum Ο δίσκος παρουσίασε ένα πιο συμβατικό ύφος σε σχέση με τις προηγούμενες κυκλοφορίες τους, προκαλώντας αντιδράσεις από τους φανατικούς τους οπαδούς. Για την προώθηση του άλμπουμ, περιόδευσαν δύο φορές στην Ευρώπη, πριν ο Έβανς αντικατασταθεί από τον Φιλ Κουτίνο.Phil Cuttino - Encyclopaedia Metallum: The Metal Archives

Ο τέταρτος δίσκος των Psychotic Waltz κυκλοφόρησε στις 1 Ιουλίου 1996 μέσω της "Bullet Proof Records", με τίτλο "Bleeding".Psychotic Waltz - Bleeding (album review ) | Sputnikmusic Αυτό ήταν το τελευταίο άλμπουμ του συγκροτήματος πριν τη διάλυση τους την επόμενη χρονιά και κατά την περιοδεία για την προώθηση του δίσκου ο Στιβ Κοξ αντικατέστησε τον Μπράιαν ΜακΆλπιν. Το συγκρότημα διαλύθηκε μετά τη μήνυση που δέχθηκαν από την ηθοποιό του βίντεο κλιπ για το τραγούδι "Faded",Psychotic Waltz - Faded - YouTube η οποία τους κατηγόρησε ότι το φως ενός προβολέα της προκάλεσε μερική τύφλωση. Η ηθοποιός και το συγκρότημα ήλθαν σε συμβιβασμό, με το χρηματικό ποσό να πληρώνει ο ντράμερ Νόρμαν Λέτζιο.Psychotic Waltz Members Discuss Reunion, Future Plans

Επανένωση
Το συγκρότημα επανενώθηκε στις αρχές του 2011, με τη σύνθεση των Λάκι, Ροκ, ΜακΆλπιν, Έβανς και Λέτζιο και συμμετείχε στην περιοδεία "Power of Metal", μαζί με τους Nevermore, τους Symphony X και τους Thaurorod. Την επόμενη χρονιά εμφανίστηκαν στα φεστιβάλ "Rock Hard" και "Keep It True" και τον Δεκέμβριο πραγματοποίησαν τις πρώτες τους ζωντανές εμφανίσεις στην Ελλάδα, ως πρώτο όνομα.Psychotic Waltz Setlist at Keep It True XVPsychotic Waltz Setlist at Rock Hard Festival 2012Psychotic Waltz, Royal Hunt, Pagan's Mind - Rocking.gr

Η "Century Media Records" κυκλοφόρησε το box-set "The Architects Arise: The First Ten Years", ένα πακέτο επτά δίσκων βινυλίου που περιελάμβανε τα δύο ντέμο τους και τα τέσσερα άλμπουμ τους, με το "A Social Grace" σε διπλή έκδοση.Psychotic Waltz - The Architects Arise: The First Ten Years - Encyclopaedia Metallum

Το καλοκαίρι του 2012, οι Psychotic Waltz ξεκίνησαν να δουλεύουν πάνω σε νέο υλικό με σκοπό την κυκλοφορία του πέμπτου τους άλμπουμ.PSYCHOTIC WALTZ Begins Writing New Album, Releases Catalog Digitally

 Δισκογραφία 
 Στούντιο άλμπουμ 
 A Social Grace (1990)
 Into the Everflow (1992)
 Mosquito (1994)
 Bleeding (1996) Ζωντανές ηχογραφήσεις και Συλλογές
 Live & Archives (1998)
 Dark Millennium (1999)
 The Architects Arise: The First Ten Years (2011)

 Παραπομπές 

Πηγές
 Psychotic Waltz - Biography - Metal Storm
 Psychotic Waltz - Prog Archives
 Psychotic Waltz - Encyclopaedia Metallum: The Metal Archives

 Εξωτερικοί σύνδεσμοι 
 Επίσημη ιστοσελίδα των Psychotic Waltz

Κατηγορία:Αμερικανικά progressive metal συγκροτήματα
Κατηγορία:Heavy metal συγκροτήματα από Καλιφόρνια